ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
29 ธ.ค. 2558

สรุปภาวะตลาดภาคเช้า :SET โดนพลังงานกดดัน – SET อ่อนตัวลง หลังมีแรงขายในกลุ่มพลังงานที่โดนปัจจัยกดดันจากราคาน้ำมันดิบที่ปรับตัวลงเมื่อคืนในระดับ 2-3% และเป็นปัจจัยหลักกดดันตลาดยุโรปและสหรัฐเมื่อคืน กดดัน SET ลดระดับลงมาเคลื่อนไหวในช่วง 1,275-1,280 จุด
นอกนั้นยังไม่มีปัจจัยที่มีนัยต่อการเคลื่อนไหว SET ส่วนเม็ดเงิน LTF/RMF และการทำ Window dressing ที่ตลาดหวังและรอคอยยังไม่มีมาให้เห็น ทั้งนี้ SET ปิดที่ระดับ 1,282.16 จุด, -3.71 จุด ด้วยมูลค่าซื้อขายอยู่ที่ระดับเพียง 8.4 พันล้านบาท กลุ่มหลัก พลังงานกดดันตลาด ปิดลบ -1.7% ขณะที่ ICT และแบงก์ ปิดลบเล็กน้อยกลุ่มละ -0.3% ด้านตลาดภูมิภาคแกว่งแคบ โดยบวกลบคละเคล้า
 
กลยุทธ์ที่แนะนำ :
ช่วงบ่าย: คาดแกว่งในช่วง 1,280 +/- 5 จุด และเรายังหวังถึงแรงหนุนจากเม็ดเงิน LTF/RMF ซึ่งน่าจะมีเข้ามาในช่วงโค้งสุดท้าย เพื่อลดหย่อนภาษี ประคอง SET ไว้รวมถึง หากมีการทำ Window dressing จะเป็นปัจจัยหนุน SET ได้ดียิ่งขึ้น ส่วนกรณีหลุดต่ำกว่า 1,275 จุด จะกลับมาเป็นสัญญาณลบ
โดยมีแนวรับถัดไปที่ 1,270 จุด กลยุทธ์ เน้นเพียงการเก็งกำไร+เหมาะกับผู้รับความเสี่ยงได้สูง และควรเล่นรอบสั้นๆพอ ทั้งนี้ หุ้นแนะนำตามสัญญาณเทคนิค ได้แก่ ASEFA (รับ 5.85 ต้าน 6.40 Cut 5.65) และ LPH (รับ 6.20 ต้าน 6.65 Cut 6.00)